**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2023 թվականի մարտի 16-Ի թիվ 342-Ա որոշման մեջ ԼՐԱՑՈՒՄ ԵՎ փոփոխություն կատարելու մասին» Հայաստանի Հանրապետության կառավարության որոշման (ԱՅՍՈՒՀԵՏ` ՈՐՈՇՈՒՄ) ԸՆԴՈՒՆՄԱՆ**

1. **Անհրաժեշտությունը**

Սույն որոշման նախագծի մշակումը պայմանավորված է «ԵՐԵՎԱՆԻ ԱՎՏՈԲՈՒՍ» փակ բաժնետիրական ընկերության կողմից գերակա ոլորտում իրականացվող ներդրումային ծրագրի իրականացումն ապահովելու անհրաժեշտությամբ:

1. **Ընթացիկ իրավիճակը և խնդիրները**

Հայաստանի Հանրապետության կառավարության 2023 թվականի մարտի 16-ի N 342-Ա որոշմամբ բավարարվել էր գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատման արտոնությունից օգտվելու համար «ԵՐԵՎԱՆԻ ԱՎՏՈԲՈՒՍ» փակ բաժնետիրական ընկերության կողմից ներկայացված հայտը։ Ներդրումային ծրագրի շրջանակներում նախատեսվում է իրականացնել 6․6 մլրդ դրամի ներդրում ավտոբուսների և դրանց պահեստամասերի ձեռքբերման համար, իչպես նաև ստեղծել 492 նոր աշխատատեղ՝ մինչև 317 հազ դրամ միջին ամսական աշխատավարձով։ Ծրագրի շրջանակներում ներմուծվող ապրանքների արժեքը կազմել է 6․6 մլրդ դրամ։ Որոշման ընդունման արդյունքում տրամադրվող արտոնությունը գնահատվել է շուրջ 660 մլն դրամ։

Ներկայումս անհրաժեշտություն է առաջացել լրացում և փոփոխություն կատարել Հայաստանի Հանրապետության կառավարության 2023 թվականի մարտի 16-ի N 342-Ա որոշման մեջ, քանի որ «ԵՐԵՎԱՆԻ ԱՎՏՈԲՈՒՍ» ՓԲ ընկերության կողմից նախատեսվում է ներկրել MAN LION’S CITY 12C մակնիշի Euro 6 բնապահպանական ստանդարտի, 4\*2 անիվների դասավորությամբ, քաղաքային կոնֆիգուրացիայի, հաշմանդամություն ունեցող անձանց սպասարկման համար հարմարեցված, առնվազն 25+1 (հաշմանդամների անվասայլակի համար) +2 (անվասայլակների՝ տեղում բացվող նստատեղեր) նստատեղերի առկայությամբ և 80 կանգնած ուղևորների տեղափոխման հնարավորությամբ թվով 87 ավտոբուսներ, ինչը թույլ կտա քաղաքային տրանսպորտի՝ «Երևանի ավտոբուս» ՓԲԸ-ի կողմից սպասարկվող թվով 29 ավտոբուսային երթուղիները համալրել նոր շարժակազմով և ավելացնել ավտոբուսային երթուղիների քանակը՝ 5-ով, միաժամանակ՝ ուղևորափոխադրումների ծավալն ավելացնելով շուրջ 14 մլն. ուղևորով:

1. **Տվյալ բնագավառում իրականացվող քաղաքականությունը**

Արտոնության առկայությունը լուրջ խթան կհանդիսանա նոր ներդրումային ծրագրերի իրականացման և որպես հետևանք նոր աշխատատեղերի ստեղծման, ներդրումների ներգրավման, տեղական արտադրության և արտահանման խթանման համար:

1. **Կարգավորման նպատակը և բնույթը**

Որոշման նպատակն է ապահովել «ԵՐԵՎԱՆԻ ԱՎՏՈԲՈՒՍ» փակ բաժնետիրական ընկերության կողմից գերակա ոլորտում իրականացվող ներդրումային ծրագրի շրջանակներում Հայաստանի Հանրապետության կառավարության 2023 թվականի մարտի 16-ի N 342-Ա որոշմամբ սահմանված արտոնության կիրառումը ամբողջ ծավալով:

1. **Նախագծի մշակման գործընթացում ներգրավված ինստիտուտները և անձինք**

Սույն որոշման նախագիծը պատրաստվել է Հայաստանի Հանրապետության էկոնոմիկայի նախարարության կողմից:

1. **Ակնկալվող արդյունքը**

«ԵՐԵՎԱՆԻ ԱՎՏՈԲՈՒՍ» փակ բաժնետիրական ընկերության կողմից գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատելու արտոնության տրամադրում:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2023-2026թթ. ծրագիր, ոլորտային և/կամ այլ ռազմավարություններ**

«Հայաստանի Հանրապետության կառավարության 2023 թվականի մարտի 16-ի թիվ 342-Ա որոշման մեջ լրացում և փոփոխություն կատարելու» Հայաստանի Հանրապետության կառավարության որոշման նախագիծը բխում է ՀՀ կառավարության 2023-2026թթ. ծրագրի «3․1 Տրանսպորտ» կետից։ Ծրագրի մեկնարկը լուրջ խթան կհանդիսանա Երևան քաղաքի բնակիչներին կանոնավոր տրանսպորտային սպասարկում ապահովելու համար:

1. **Այլ տեղեկություններ** (եթե այդպիսիք առկա են)

«Հայաստանի Հանրապետության կառավարության 2023 թվականի մարտի 16-ի N 342-Ա որոշման մեջ լրացում և փոփոխություն կատարելու մասին» Հայաստանի Հանրապետության կառավարության որոշման նախագիծն ընդունելու կապակցությամբ պետական բյուջեում (կամ տեղական ինքնակառավարման մարմնի բյուջեում) ծախսերի կամ եկամուտների ավելացում կամ նվազեցում չի նախատեսվում: